Halla-aholta kritiikkiä Sipilälle: "Hyvä alku olisi, että noudatetaan hallitusohjelmaa" - Savon Sanomat
Kotimaa 27.05.2017 16:24
Jussi Halla-aho kritisoi Facebookissa pääministeri Juha Sipilä ja valtiovarainministeri Petteri Orpoa. Kuva: Vesa Moilanen
Perussuomalaisten europarlamentaarikko ja puheenjohtajaehdokas Jussi Halla-aho on esittänyt kritiikkiä pääministeri Juha Sipilän (kesk.) hallitusohjelmapuheista Facebookissa.
Sipilä sanoi tänään Ylen Ykkösaamussa, että hallitusohjelmaan ei ole tulossa muutoksia perussuomalaisten puoluejohtajan vaihtumisen jälkeen. Sipilä muistutti haastattelussa, että puolueiden välillä tehty hallitusohjelma on aina kompromissi. Hänen mukaansa siksi voidaan keskustella, näkyykö kunkin puolueen kädenjälki tarpeeksi.
Halla-aho vastaa Facebookissa Sipilälle, että hallitusohjelman neuvottelemista uudelleen ei ole tainnut vaatia kukaan.
Kritiikkiä Halla-aholta saa myös kokoomuksen puheenjohtaja, valtiovarainministeri Petteri Orpo (kok.), joka toimi viime vuoden kesäkuulle saakka sisäministerinä.
– Siellä (hallitusohjelmassa) on esimerkiksi kirjaus perheenyhdistämislainsäädännön kiristämisestä EU-direktiivin puitteissa. Siellä on myös kirjaus siitä, että Suomi vastustaa sitovaa taakanjakomekanismia. Kirjauksesta huolimatta tuolloinen sisäministeri Orpo ei äänestänyt mekanismia vastaan ministerineuvostossa, kirjoittaa Halla-aho Facebookissa.
Halla-ahon kriittisestä Facebook-kirjoituksesta kertoi ensin Yle.
Ministeri Orpo ei kommentoinut Halla-ahon kirjoitusta STT:lle lauantaina.
Puheenjohtaja valitaan pian